Giù la testa
Giù la testa (ôryginał z ital., ang. A Fistful of Dynamite abo Duck, You Sucker!, niym. Todesmelodie, pol. Garść dynamitu, fran. Il était une fois la révolution) – film ze 1971 roku, kery reżiserowoł Sergio Leone, a do kerego muzykã skōmpōniyrowoł Ennio Morricone. Gyszichta kerõ ôzprawiŏ film je ô meksykańskim bandycie Juanie Mirandzie (groł go Rod Steiger) a irlandzkim imigrancie Johnie H. Mallory'u (groł go James Coburn), kery uciek z Irlandyje, beztōż co ôstoł wykryty bez brytyjske dinsty bezpiyczyństwa iże je ôn wojŏkym Irlandzkij Armije Republikańskij, kerzi napadli na bank we fikcyjnym sztadzie Mesa Verde a niyskorzij walczyli we meksykańskij rewolucyji.[1]
ÔbsadaEdytuj
- James Coburn – John H. Mallory
- Rod Steiger – Juan Miranda
- Rik Battaglia – Santerna
- Franco Graziosi – gubernatōr Jaime
- Romolo Valli – dŏchtōr Villega
- Antoine Saint-John – oberst Günther Reza
- Vivienne Chandler – Coleen (dzioucha ôd Johna H. Mallory'ego, ino w retrospekcyjach)
- David Warbeck – Nolan (kamrat ôd Johna H. Mallory'ego, ino w retrospekcyjach)
ProdukcyjŏEdytuj
Na anfangu produkcyje filmu Sergio Leone mioł być ino producyntym filmu, a reżiserym mioł być Peter Bogdanovich. Atoli Peter Bogdanovich zrezygnował z reżiserowaniŏ, bo woloł robić film The Last Picture Show. Sergio Leone prōbowoł uwiyść reżisera Sama Peckinpaha coby pōmōg przi produkcyji filmu, atoli tyn tymu abszlagowoł. Dopiyro szauszpilery James Coburn a Rod Steiger uwiyścili, coby film reżiserowoł Sergio Leone.[1]
Place produkcyjeEdytuj
Biny kere podug filmu pokazowały gōry Meksyku nagrano we Andaluzyji, a biny z banhofym we fikcyjnym sztadzie Mesa Verde nagrano we sztadzie Almería. Bank jak tyż pobliske chałpy we Mesa Verde stawianŏ ôd podstaw. Szynk w kerym bōły biny ze retrospekcyje Mallory'ego to Toner's pub we Dublinie.[2] Zabytkowe budowle ze brōnnygo kamiynia kere sōm we filmie znajdujōm sie we szpanijskij prowincyji Soria.[3]
Przipisy
- ↑ 1,0 1,1 Rafał Belke: Wielka Kolekcja Westernów - Garść dynamitu. Warszawa: Axel Springer Polska, 2009, s. 4-7. ISBN 978-83-7558-583-4.
- ↑ Tom B.: Spaghetti Western Location ~ “Giu la testa” and Toners Bar. (ang.). Westerns... All'Italiana!. [dostymp 2021.11.27].
- ↑ Rafał Belke: Wielka Kolekcja Westernów - Garść dynamitu. Warszawa: Axel Springer Polska, 2009, s. 8. ISBN 978-83-7558-583-4.
ita_Latn szl_Latn som_Latn zho_Hans grn_Latn ita_Latn srd_Latn scn_Latn ltz_Latn szl_Latn szl_Latn pol_Latn szl_Latn szl_Latn szl_Latn szl_Latn gla_Latn eng_Latn gla_Latn